  Виталий Пронин Присяга дыръяФедя Димитриев 3-тӥ толэзьзэ армиын служить каре. Со Татарстанысь, Лельвиж гуртысь. Ижкарын колледжын дышетскиз. 18 арес тырмыса, толсуре сое армие басьтӥзы. Военкоматын солы аслыз бырйыны луонлык сётӥллям: Федялэн Нижний Новгород улосэ мынэмез потэм. Озьы со Сарове, ворсам городэ сюриз. Саровын интыяськемын Россия Федерациысь ядерной центр но дун-чылкыт Серафим Саровскийлэн монастырез.Федя анай-атаеныз шутэтскон нуналъёсы вераське: соку солдатъёслы телефон сётъяло. Соин ик Федя сярысь атаез, Миша дядяй, вераз.- Али солдатъёс учениын. Нуналлы быдэ бызьыло 16 килограмм бронежилетэн, автоматэн. Пиньзэс сузяны но сиськыны гинэ автоматэн ветло. Нюлэскытӥ ориентированиез дышето. Обмундированизы, пе, умойтэм: кезьыт, пичильтык кеське, сӥньысэз, кошке ини. Соин пияшъёс тулысэз витё:Юдашкинлэсь дӥсьсэ Шойгулэн формаеныз соку, пе, воштозы. Али солдат ботинказэс кутчало, огдышем сямъя пыдзэс портянкиен бинялтыса.Сиён ласянь но ярамон ни: котлетэн сюдо, кампет сёто. Но нырысь секыт вал: сиёнэз кельшымтэ, кӧтыз сюмаса улэм, изжогаен курадӟем. Ф. ДимитриевФедяен ӵош 2 удмурт пиос службазэс нуо. Дедъёс, пе, уг обидё. Одӥгез, Ижысь ӟуч пияш, марысь мар ке, мед вазиськоз, юртто шуэм.Федя верамъя, соосты КПП-ын документъёсын но Интернет программаосын ужаны дышето. Саров – со ворсам город бере, отчы шедён понна адямиослы контрольно-пропускной пункт пыр ортчыны кулэ. Городысь ульчаосын но камераос котыр пуктылэмын. Соос уй но нунал интернет пыр возьмато городысь ульчаосын югдурез. Со трансляциез котькин адӟыны быгатэ. Присягае анай-атайзэс ӧтьыны лэзиллямтэ.Озьыен, атаез сямен ик (со Амур котырын службазэ ортчытэм), Федя «кунгожез» возьмась луиз, Россилэсь ядерной шоркарзэ утё.Лариса Дмитриева Теги: С  